அசாம் முயல்

அசாம் முயல் (, Caprolagus hispidus) என்பது ஒரு காட்டு முயல் ஆகும். இவ்வினம் தெற்கு ஆசியாவில் காணப்படுகிறது. இவை இந்தியாவில், இமயமலை அடிவாரத்தில் காணப்படுகின்றன. இன்று இந்த முயல்களின் வாழ்விடம் 500 சதுர கி.மீ. (190 சதுர மைல்) பரப்பளவுக்கும் குறைவாகச் சுருக்கப்பட்டு உள்ளது. இதனால் இவற்றின் எண்ணிக்கை குறைந்துவிட்டது.  விவசாய நிலங்களின் பெருக்கம், அணைகள்,  மக்கள் தொகை வளர்ச்சி போன்ற காரணங்களினால் இவற்றின் எண்ணிக்கைக் குறைந்துவிட்டது. இதை அருகிய இனம் என்று  1986 இல் பன்னாட்டு இயற்கைப் பாதுகாப்புச் சங்கம் அறிவித்து.

பண்புகள்
இந்த முயலுக்குத் தடித்த குட்டையான முள் போன்ற மயிர் இருக்கும். இவற்றின்  காதுகள் மிகவும் குறுகி சிறியதாக இருக்கும். இது அடர் பழுப்பு நிற முடிகள் கொண்டும், வெள்ளை நிற வயிறும் உடையாது. சராசரியாக, இந்த முயல் தலை முதல் வால்வரை 476 மிமீ (18.7 அங்குலம்) நீளம் கொண்டது. இம்முயலின் அசாமிய மொழிப் பெயரான காக்கரிக்கட்டா சகா (খাগৰিকটা শহা, khagorikota xoha) கோரைப்புல்வெட்டி முயல் எனப் பொருள் தரும்.

 பரவல் மற்றும் வாழ்விடம் 
ஒரு காலத்தில் உத்திரப்பிரதேசத்தில் உள்ள தெராய், அசாம், தெற்கு நேபாளம், மேற்கு வங்கம், திரிபுரா போன்ற பகுதிகளில் காணப்பட்ட இந்த முயல்கள் தற்போது மேற்குவங்கம், அசாம் நேபாளம் ஆகிய காடுகளில் ஒடுங்கிவிட்டது.

 மேற்கோள்கள் 

பகுப்பு:முயல்கள்